અને મહત્વનું છે કે સરકારની મદદથી 2018થી 2019 સુધીમાં શહેરનાં ગીચ વિસ્તારોમાં પણ આ બસો દોડતી જોવાં મળશે. આ ઇ-બસો આગામી સમયમાં બીઆરટીએસનાં રૂટ પર દોડાવવામાં આવશે. તેમજ આ બસો 24 કલાક સુધી ચાલુ રહેશે. ઇ બસની સાથે સાથે 20 ઈ મેકિસ ગાડી અને 20 ફોર સીટર રિક્ષા પણ ખરીદવાનો નિર્ણય કરવામાં આવ્યો છે. ઇ મિડી બસમાં 34 થી 37ની બેઠક વ્યવસ્થા હશે. બસ એકવાર ચાર્જ થયા પછી 180 કિમી દોડશે. જોકે આ એક ઈ-બસની કિંમત 1.40 કરોડ રૂપિયા છે. પ્રતિકિલોમીટર 6 થી 7 રૂપિયામાં પડશે એવો અંદાજ મૂકવામાં આવ્યો છે. કુલ 60 કરોડનો આ પ્રોજેક્ટ છે. જે વર્ષ 2018-19ના બજેટમાં મૂકાશે. ભારત સરકાર ખર્ચ પેટે 60 ટકા ગ્રાન્ટ ફાળવશે. અમદાવાદ બાદ ગુજરાતના અન્ય શહેરોમાં પણ આ પ્રમાણેની ઇ બસ સેવા શરૂ કરવામાં આવશે.